A4-0235/95

Ψήφισμα σχετικά με το Σχέδιο Γενικού Προϋπολογισμού της Ευρωπαϊκής Ένωσης για το οικονομικό έτος 1996 Τμήμα ΙΙΙ - Επιτροπή

Το Ευρωπαϊκό Κοινοβούλιο,

- έχοντας υπόψη το προσχέδιο γενικού προϋπολογισμού που υποβλήθηκε από την Επιτροπή (COM(95)0300),

- έχοντας υπόψη το σχέδιο γενικού προϋπολογισμού που εγκρίθηκε από το Συμβούλιο στις 24 Ιουλίου 1995 (C4-0300/95),

- έχοντας υπόψη το ψήφισμά του της 5ης Απριλίου 1995 σχετικά με τις κατευθυντήριες γραμμές για τον προϋπολογισμό 1996 - Τμήμα ΙΙΙ - Επιτροπή ((ΕΕ C 109 της 01.05.1995, σελ. 46)),

- έχοντας υπόψη την έκθεση της διοργανικής ομάδας εργασίας για τον εξορθολογισμό των διοικητικών δαπανών, τα συμπεράσματα της οποίας έγιναν δεκτά από όλα τα μέρη στις 16 Οκτωβρίου 1995, ή ενωρίτερα,

- έχοντας υπόψη την έκθεση της Επιτροπής Προϋπολογισμών και τις γνωμοδοτήσεις των άλλων αρμοδίων επιτροπών (A4-0235/95),

Α. επισημαίνοντας ότι ο προϋπολογισμός του Συμβουλίου της 24ης Ιουλίου 1995 δεν έφθασε το ανώτατο όριο ιδίων πόρων του 1,22% του ΑΕΠ, που είχε ορισθεί στη Διοργανική Συμφωνία της 29ης Οκτωβρίου 1993, αλλά καταρτίσθηκε με ανώτατο όριο το 1,189% του ΑΕΠ,

Β. λαμβάνοντας υπόψη ότι ορισμένα κράτη μέλη δεν έχουν ακόμη κυρώσει την απόφαση περί ιδίων πόρων που ελήφθη κατά την Ευρωπαϊκή Σύνοδο Κορυφής του Εδιμβούργου το Δεκέμβριο του 1992,

Γ. τονίζοντας ότι οι αρχές της Συνθήκης Ε.Ε. πρέπει να τηρούνται σε ό,τι αφορά τον προϋπολογισμό,

Δ. φρονώντας ότι πρέπει να εγκριθεί ένας προϋπολογισμός που να ανταποκρίνεται στις προσδοκίες των πολιτών της διευρυμένης Ευρωπαϊκής Ένωσης και να τηρεί τις δεσμεύσεις που ανελήφθησαν στο πλαίσιο της Διοργανικής Συμφωνίας της 29ης Οκτωβρίου 1993, η οποία λαμβάνει υπόψη την τρέχουσα οικονομική κατάσταση στη διευρυμένη Κοινότητα,

Ε. τονίζοντας ότι τα θεσμικά όργανα της ΕΕ οφείλουν να χρησιμοποιούν τους υπάρχοντες πόρους κατά τρόπο αποδοτικό, αξιοποιώντας τους προς το συμφέρον των Ευρωπαίων πολιτών,

ΣΤ. θεωρώντας αναγκαίο να βελτιωθεί η εικόνα της ΕΕ σε ό,τι αφορά την αποτελεσματικότητα, τη δημοκρατικότητα και τη διαφάνεια της λειτουργίας της,

Γενικές παρατηρήσεις

1. καλεί όσα από τα κράτη μέλη δεν έχουν ακόμη κυρώσει τα συμπεράσματα του Εδιμβούργου σχετικά με τους «ιδίους πόρους» να λάβουν το ταχύτερο τις σχετικές αποφάσεις[semigr ]

2. υπογραμμίζει ότι ακολούθησε όσο το δυνατόν πιστότερα τις κατευθυντήριες γραμμές που έθεσε στο προαναφερθέν ψήφισμά του της 5ης Απριλίου 1995 στο πλαίσιο της πρώτης ανάγνωσης του προϋπολογισμού του 1996,

3. δηλώνει ότι έχει ήδη αρχίσει να εκτιμά τα στοιχεία από την εκτέλεση του προϋπολογισμού του τρέχοντος έτους σε στενή συνάφεια με τις προτάσεις για την πρώτη ανάγνωση[semigr ] επισημαίνει ότι από την ανάλυση αυτή προέκυψε το συμπέρασμα ότι απαιτείται αυστηρότερος έλεγχος ως προς την χρήση των πόρων[semigr ] ζητεί να εξετασθεί διεξοδικότερα το θέμα της χρήσης του αποθεματικού, καθώς και της δέσμευσης των πόρων ως στοιχείου της δημοσιονομικής πολιτικής, και αναθέτει στη στην Επιτροπή Προϋπολογισμών να υποβάλει σχετική έκθεση μέχρι τις 30 Μαΐου 1996[semigr ] καλεί το Συμβούλιο να εξετάσει το θέμα της χρήσης του αποθεματικού για τις θέσεις του προϋπολογισμού που εμπίπτουν στην αρμοδιότητά του[semigr ]

4. πιστεύει ότι η Επιτροπή πρέπει να καταστήσει γνωστές, το ταχύτερο, όλες τις υπάρχουσες πληροφορίες σχετικά με το εκτιμώμενο κόστος της διεύρυνσης της ΕΕ προς τις χώρες της Κεντρικής Ευρώπης και τις προσπάθειες που θα χρειασθεί να καταβάλει η Ένωση προκειμένου να εξασφαλισθεί ότι τα ενδεχόμενα νέα κράτη μέλη θα είναι σε θέση να προσαρμοσθούν προς τις κοινοτικές πολιτικές[semigr ]

Νομικές βάσεις

5. εκφράζει τη λύπη του για τη σκλήρυνση της στάσης της Επιτροπής σε ό,τι αφορά τις νομικές βάσεις, χωρίς να προηγηθεί διαβούλευση ανάμεσα στα δύο σκέλη της αρμόδιας για τον προϋπολογισμό αρχής, σκλήρυνση που εκδηλώθηκε με την αυθαίρετη κατάργηση ορισμένων προτύπων δράσεων και προγραμμάτων που είχαν αποδειχθεί χρήσιμα[semigr ] υποστηρίζει, ωστόσο, την αρχή της κατάρτισης και λειτουργίας ενός προϋπολογισμού χωρίς περιορισμούς και θεωρεί ότι η εξεύρεση βιώσιμης λύσης είναι δυνατή μόνο με την αναθεώρηση των δημοσιονομικών διατάξεων[semigr ]

6. εξάλλου, αν δεν υπάρξει συνολική ρύθμιση μεταξύ των δύο σκελών της αρμόδιας επί του προϋπολογισμού αρχής, ζητεί να εξευρεθεί ειδική λύση μέσω της διαδικασίας του τριμερούς διαλόγου, κάθε φορά που αυτό κρίνεται αναγκαίο και αναθέτει στην αρμόδια επιτροπή να προβεί στα αναγκαία διαβήματα[semigr ] υπό το φως των αποτελεσμάτων αυτών, το Κοινοβούλιο θα αποφασίσει σχετικά με τη θέση του όσον αφορά τη δεύτερη ανάγνωση[semigr ]

ΥΔ/ΜΥΔ

7. επαναλαμβάνει τη θέση που είχε υποστηρίξει και κατά τη διαδικασία του προϋπολογισμού του 1995 σε ό,τι αφορά την ταξινόμηση των δαπανών[semigr ] υπενθυμίζει ότι η απόφασή του να μην ζητήσει την επανεγγραφή, στον προϋπολογισμό του 1996, των παρατηρήσεων σχετικά με τη διακριτική ευχέρεια της Επιτροπής ως προς τη διαχείριση των δράσεων που καλύπτονται από ορισμένες θέσεις του προϋπολογισμού, δεν συνεπάγεται καμμία αλλαγή στη θέση του Κοινοβουλίου[semigr ] τονίζει δε, στο σημείο αυτό, ότι η εν λόγω απόφαση ελήφθη με αποκλειστικό σκεπτικό να μην προκαταληφθούν οι αποφάσεις του Ευρωπαϊκού Δικαστηρίου, το οποίο αναμένεται σύντομα να αποφανθεί επί του θέματος[semigr ]

ΚΑΤΗΓΟΡΙΑ Ι

8. λαμβάνει υπό σημείωση τη συμφωνία της 24ης Ιουλίου 1995 για τις γεωργικές δαπάνες, και θεωρεί θετικό το γεγονός ότι, φέτος για πρώτη φορά, το Συμβούλιο δέχθηκε έναν πραγματικό διάλογο[semigr ]

9. εκφράζει την ικανοποίησή του για την διορθωτική επιστολή που υποβλήθηκε σύμφωνα με το άρθρο 14 του Δημοσιονομικού Κανονισμού[semigr ] κρίνει όμως άτοπη την αύξηση της κατευθυντήριας γραμμής που αποφασίστηκε μετά από τις τεχνικές αναπροσαρμογές των δημοσιονομικών προοπτικών, και θεωρεί ότι η αύξηση που αποφασίστηκε μετά από την υποβολή του ΠΣΠ αποτελεί παραβίαση του άρθρου 2 της απόφασης του Συμβουλίου της 31ης Οκτωβρίου 1994 σχετικά με τη δημοσιονομική πειθαρχία ((ΕΕ L 293 της 12.11.1994. σελ. 14)), καθώς και της παραγράφου 9 της Διοργανικής Συμφωνίας της 29ης Οκτωβρίου 1993[semigr ]

10. θεωρεί ότι η εφαρμογή της προβλεπόμενης από τη συμφωνία αυτή διαδικασίας ad hoc καθιστά αναγκαία την εκ των προτέρων υποβολή έκθεσης για τις δαπάνες που έχουν εγγραφεί στο ΠΣΠ και τις οποίες το Συμβούλιο θεωρεί ως υποχρεωτικές[semigr ] η έκθεση αυτή, που υποβάλλεται από τις αρμόδιες κοινοβουλευτικές επιτροπές, πρέπει να συνοδεύεται από προτάσεις τροποποιήσεων και τροπολογιών επί των θέσεων της κατηγορίας Ι του ΠΣΠ[semigr ]

11. επαναλαμβάνει την έκκλησή του προς την Επιτροπή να κάνει χρήση των εξουσιών της προκειμένου να δεσμεύονται οι πιστώσεις σε περιπτώσεις που διαπιστώνεται κατάφωρα κακή χρήση κονδυλίων σε συγκεκριμένο τομέα πολιτικής, χρησιμοποιώντας, προς τον σκοπό αυτό, τις νέες διαδικασίες που συμφωνήθηκαν για την εφαρμογή της δημοσιονομικής πειθαρχίας και οι οποίες αναφέρονται στο άρθρο 13 της απόφασης του Συμβουλίου αριθ. 94/7291[semigr ]

12. επισημαίνει ότι στον τομέα της απόσυρσης γεωργικών γαιών πρέπει κανονικά να καταστεί δυνατή η εξοικονόμηση πόρων της τάξεως των 60 εκατ. Ecu προτρέπει δε την Επιτροπή να παρουσιάσει προτάσεις για τη διάθεση του ποσού αυτού για προγράμματα που θα αφορούν τη βελτίωση της παραγωγής[semigr ]

13. παρατηρεί ότι οι πιστώσεις της θέσης Β1-381 προορίζονται για την εναρμόνιση των υπαρχόντων σημάτων ποιότητας για τα γεωργικά προϊόντα των κρατών μελών, και ειδικότερα για την καθιέρωση ευρωπαϊκού οικολογικού σήματος για τα γεωργικά προϊόντα[semigr ]

ΚΑΤΗΓΟΡΙΑ ΙΙ

14. εκφράζει τη συνεχή του ανησυχία για τα ανίσχυρα συστήματα παράδοσης σε ορισμένα κράτη μέλη, ειδικότερα ως προς τον Στόχο 1[semigr ] καλεί επομένως την Επιτροπή να εισαγάγει καλύτερους όρους διαφάνειας σε ό,τι αφορά την εκτέλεση των πιστώσεων των Διαρθρωτικών Ταμείων, και ειδικότερα του Κοινωνικού Ταμείου[semigr ]

15. επικροτεί την απόφαση να εγγραφούν οι πιστώσεις του αποθεματικού για τις κοινοτικές πρωτοβουλίες στο κεφάλαιο Β0-40, εν αναμονή της αποφάσεως για την κατανομή ολοκλήρου του περιθωρίου (1,6 δις Ecu)[semigr ] καλεί την Επιτροπή να υποβάλει αίτηση μεταφοράς πιστώσεων μόλις το Κοινοβούλιο εκδώσει τη γνωμοδότησή του, και εν τω μεταξύ καλεί την Επιτροπή Προϋπολογισμών να υποβάλει, σε συνεργασία με την Επιτροπή Ελέγχου του Προϋπολογισμού, έκθεση σχετικά με τη χρηματοδότηση των κοινοτικών πρωτοβουλιών[semigr ]

ΚΑΤΗΓΟΡΙΑ ΙΙΙ

16. εκφράζει την ικανοποίησή του για το γεγονός ότι, φέτος, οι τροπολογίες που εγκρίθηκαν και που αφορούν την κατηγορία ΙΙΙ επιτρέπουν τη συγκέντρωση των πόρων για τη χρηματοδότηση των προτεραιοτήτων που είχε θέσει το Κοινοβούλιο, πράγμα που κατορθώθηκε με μια πραγματική ανακατανομή των πιστώσεων[semigr ]

Δίκτυα

17. διαπιστώνει ότι η εκτέλεση των πιστώσεων του 1995 για τα διαμεθοριακά δίκτυα παρέμεινε σε πολύ χαμηλά επίπεδα[semigr ] επιβεβαιώνει, επίσης, το ζωηρότατο ενδιαφέρον του για την υλοποίηση των μεγάλων διαμεθοριακών δικτύων που θα αποτελέσουν το μελλοντικό βήμα στην πορεία της οικοδόμησης της εσωτερικής αγοράς και μιας πιό ενωμένης Ευρώπης, και υπενθυμίζει σχετικά τα συμπεράσματα του Ευρωπαϊκού Συμβουλίου του Έσσεν[semigr ]

18. εγκρίνει τη διάθεση ποσού 280 εκατ. Ecu για Διευρωπαϊκά Δίκτυα που αφορούν τις υποδομές στον τομέα των μεταφορών (Β5-700), το 25% του οποίου θα εγγραφεί στο αποθεματικό, και θα αποδεσμευθεί μόλις ολοκληρωθούν με ικανοποιητικό αποτέλεσμα οι διαπραγματεύσεις μεταξύ του Κοινοβουλίου και του Συμβουλίου σχετικά με τη νομική βάση[semigr ]

Πολιτισμός, παιδεία και μέσα ενημέρωσης

19. σημειώνει με ικανοποίηση το γεγονός ότι το Κοινοβούλιο έδωσε απόλυτη προτεραιότητα στους τομείς της παιδείας, του πολιτισμού και των μέσων ενημέρωσης[semigr ] χαιρετίζει τον εξορθολογισμό και την αναδιάρθρωση ορισμένων θέσεων προϋπολογισμού που επετεύχθη με τα νέα προγράμματα συνεκτικής δράσης όπως τα προγράμματα SOCRATES και ΜΕDΙΑ[semigr ]καλεί την Επιτροπή να συνεχίσει τις προσπάθειές της για την καθιέρωση μιας ενιαίας ευρωπαϊκής πολιτικής στον τομέα του αθλητισμού[semigr ]

20. καλεί να ενταθούν οι προσπάθειες για να κυριαρχήσει μεγαλύτερη ανεκτικότητα στις ευρωπαϊκές κοινωνίες, στις οποίες στηρίζεται όχι μόνο η ιστορική ευθύνη για την Ευρώπη, αλλά και το κοινό της μέλλον[semigr ]

Πληροφόρηση

21. διαπιστώνει με ικανοποίηση τη δρομολόγηση μιας διαδικασίας συνεργασίας μεταξύ των αντιστοίχων υπηρεσιών των δύο θεσμικών οργάνων, και εγκρίνει τις γενικές κατευθυντήριες γραμμές του κοινού κειμένου που υπέβαλαν το Ευρωπαϊκό Κοινοβούλιο και οι υπηρεσίες της Επιτροπής[semigr ] εκφράζει όμως τη λύπη του για το γεγονός ότι η πρόθεση να δημιουργηθεί ένα νέο, ολοκληρωμένο διοργανικό σύστημα πληροφόρησης δεν καθορίζεται σαφέστερα, και συνεπώς ζητεί να πραγματοποιηθούν, το συντομότερο δυνατό, οι αναδιαρθρώσεις που απαιτούνται προκειμένου να καταστούν δυνατές οι συνέργειες που θα διαμορφώσουν ένα σφαιρικό σύστημα πληροφόρησης που θα εξυπηρετεί πρωτίστως τους πολίτες της Ένωσης[semigr ]

22. επαναλαμβάνει την επιθυμία του να προχωρήσουν οι υπηρεσίες της Επιτροπής και του Κοινοβουλίου σε συνδυασμό των οικονομικών και ανθρωπίνων πόρων τους, προκειμένου να δημιουργηθούν οι προϋποθέσεις συνέργειας[semigr ] επαναβεβαιώνει την απόφασή του για συστέγαση των εξωτερικών γραφείων του Κοινοβουλίου και της Επιτροπής στα κοινά κτήρια του «Οίκου της Ευρώπης» σε κάθε κράτος μέλος, διαδικασία που θα έχει ολοκληρωθεί μέχρι την 1η Ιανουαρίου 2000 το αργότερο[semigr ]

23. επικροτεί την έγκριση τροπολογίας του προϋπολογισμού που προτρέπει τα θεσμικά όργανα να παρέχουν στους πολίτες της Ένωσης συγκεκριμένη πληροφόρηση για τις επιτεύξεις και τα κεκτημένα της ευρωπαϊκής ολοκλήρωσης (σύστημα PRINCE)[semigr ] οι πιστώσεις που προορίζονται για το πρόγραμμα αυτό θα εγγραφούν στο αποθεματικό εν αναμονή συμφωνίας μεταξύ των θεσμικών οργάνων για τους στόχους και τους τρόπους εφαρμογής του προγράμματος, και ειδικότερα για τη σύσταση διοργανικής συμβουλευτικής επιτροπής[semigr ]

24. ζητεί να διεξαχθεί, και να υποβληθεί στην αρμόδια για τον προϋπολογισμό αρχή πριν από τις 30 Ιουνίου 1996, αξιολόγηση των δαπανών που διατίθενται για την πληροφόρηση, καθώς και όλων των δραστηριοτήτων στον τομέα της πολιτικής πληροφόρησης[semigr ]

Eιδικοί οργανισμοί

25. ανανεώνει την υποστήριξή του προς τους ειδικούς οργανισμούς της Ευρωπαϊκής Ένωσης, υπενθυμίζοντας όμως συγχρόνως ότι όλοι αυτοί οι οργανισμοί, και ειδικότερα οι νεοϊδρυθέντες, πρέπει να σέβονται τους γενικούς δημοσιονομικούς περιορισμούς και τις αρχές που διέπουν τη λειτουργία των ευρωπαϊκών θεσμικών οργάνων[semigr ] επαναλαμβάνει τη θέση ότι οι δραστηριότητες και οι πόροι των οργανισμών αυτών θα διευρυνθούν μόνον όταν διαπιστωθεί η ανάλογη ζήτηση[semigr ]

26. υπενθυμίζει την Επιτροπή, το Συμβούλιο και τους οργανισμούς ότι το Ευρωπαϊκό Κοινοβούλιο τους έχει ζητήσει να προτείνουν, να εγκρίνουν και να θέσουν σε εφαρμογή αλλαγές στους ιδρυτικούς τους κανονισμούς, προκειμένου να εναρμονίσουν τους αντιστοίχους δημοσιονομικούς τους κανονισμούς και να υποβάλουν τους προϋπολογισμούς τους, με διαφανή και αναλυτικό τρόπο, στο πλαίσιο του γενικού προϋπολογισμού της Ένωσης[semigr ]

27. καλεί τους οργανισμούς να προτείνουν τις απαιτούμενες τροποποιήσεις των καταστατικών τους προκειμένου να έχουν πρόσβαση στο συνολικό ασποθεματικό για τους οργανισμούς[semigr ] επισημαίνει δε ότι οποιαδήποτε απόφαση για μεταφορά πιστώσεων, είτε από τα ειδικά αποθεματικά των οργανισμών είτε από το συνολικό αποθεματικό, θα λαμβάνεται μόνον μετά από προηγούμενη αξιολόγηση του έργου και της απόδοσης εκάστου οργανισμού[semigr ]

Περιβάλλλον

28. επικροτεί την απόφαση να θεσπισθεί διαδικασία που θα εξασφαλίζει ότι, στο μέτρο του δυνατού, οι κοινοτικοί πόροι θα χρησιμοποιούνται για την υποστήριξη φιλοπεριβαλλοντικών δραστηριοτήτων, δεδομένου ότι πολλοί οικολογικοί παράγοντες δεν έχουν (ακόμη) αποτιμηθεί σε χρήμα και συνεπώς δεν μπορούν να ενταχθούν πλήρως στον προϋπολογισμό[semigr ]

29. καλεί την Επιτροπή να προτείνει, πριν από τις 8 Δεκεμβρίου 1995, κώδικα συμπεριφοράς που θα αποβλέπει στην οργανική ένταξη της περιβαλλοντικής συνιστώσας σε όλες τις πολιτικές και τα προγράμματα που χρηματοδοτούνται από την Κοινότητα, επαναλαμβάνοντας το σχετικό αίτημα που είχε διατυπώσει στο πλαίσιο των προσανατολισμών για τον παρόντα προϋπολογισμό[semigr ] φρονεί ότι ο κώδικας συμπεριφοράς πρέπει να εμφορείται από τις ακόλουθες αρχές:

α) τα διαρθρωτικά Ταμεία και το Ταμείο Συνοχής πρέπει να εφαρμόζουν τα κριτήρια της αειφόρου αναπτύξεως και χρήσεως των φυσικών πόρων, ούτως ώστε να αποφεύγεται η μακροπρόθεσμη εξάντληση των πόρων αυτών, με αποτέλεσμα να απαιτούνται πολύ υψηλότερες δαπάνες για διορθωτικές δράσεις και για τεχνολογικές λύσεις υψηλού κόστους[semigr ]

β) μέσω κυρίως της ανάπτυξης κοινά αποδεκτών, ποσοτικών τεχνικών περιβαλλοντικής αξιολόγησης - εκ των προτέρων, κατά τη διάρκεια και εκ των υστέρων - τα κράτη μέλη θα παρέχουν στην αρμόδια για τον προϋπολογισμό αρχή επαρκή στοιχεία για τις περιβαλλοντικές πτυχές των μεγάλων έργων ή/και προγραμμάτων τηρώντας τους ισχύοντες κανόνες που διέπουν τις δημοσιονομικές αποφάσεις και τις διαδικασίες εποπτείας και αξιολόγησης, ιδίως σε ό,τι αφορά τα Διαρθρωτικά Ταμεία και το Ταμείο Συνοχής. Τα στοιχεία αυτά θα παρέχονται σε ετήσια βάση[semigr ]

γ) τα νέα προγράμματα θα συμμορφούνται με τις περιβαλλοντικές αρχές που θέτουν οι κοινοτικές πολιτικές, όπως η Κοινή Αγροτική Πολιτική, η ενεργειακή πολιτική, τα Διευρωπαϊκά Δίκτυα, το Δίκτυο Natura 2000 και η Οδηγία περί Βιοτόπων[semigr ]

δ) η Επιτροπή, κατά την ενδιάμεση ανασκόπηση των ανωτέρω προγραμμάτων, θα παρέχει στην αρμόδια για τον προϋπολογισμό αρχή λεπτομερή στοιχεία για τα αποτελέσματα των δικών της ελέγχων και αξιολογήσεων. Εάν η αρμόδια για τον προϋπολογισμό αρχή κρίνει ως ανεπαρκή τα σχετικά με τις περιβαλλοντικές πτυχές στοιχεία που παρέσχε κάποιο κράτος μέλος ή περιφέρεια, μπορεί να δώσει εντολή στην Επιτροπή να λάβει να δέοντα μέτρα[semigr ]

30. καλεί την Επιτροπή να μεριμνήσει για την εφαρμογή, την εποπτεία και την αξιολόγηση των περιβαλλοντικών πτυχών των προγραμμάτων και έργων που πραγματοποιούνται με χρηματοδότηση των γεωργικών ταμείων, των Διαρθρωτικών Ταμείων και του Ταμείου Συνοχής[semigr ]

ΚΑΤΗΓΟΡΙΑ ΙV

31. επικροτεί με ενθουσιασμό την απόφαση να διατεθούν 35 εκατ. Ecu για την ανοικοδόμηση του Σαράγεβο, καθώς και 15 εκατ. Ecu ως συμβολή στην ανοικοδόμηση σε άλλες περιοχές της πρώην Γιουγκοσλαβίας[semigr ]

32. καλεί την Επιτροπή να εδραιώσει τις προτεραιότητες στις εξωτερικές της πολιτικές, ιδιαίτερα με στόχο την αποτελεσματική χρησιμοποίηση των πιστώσεων στην Κεντρική και την Ανατολική Ευρώπη καθώς και στις χώρες της Μεσογείου, επί τη βάσει καλά προετοιμασμένων ειδικών προγραμμάτων[semigr ] πάντως, τέτοιες προτεραιότητες πρέπει να εξακολουθούν να επιτρέπουν μια αποτελεσματική δέσμευση για την επιδίωξη των συμφερόντων της ΕΕ με την παράλληλη προστασία του περιβάλλοντος σε παγκόσμιο επίπεδο[semigr ] υποστηρίζει ότι πρέπει να διατεθούν 10 εκατ. Ecu για το πρόγραμμα ανάπτυξης δημοκρατικής κοινωνίας στις χώρες που συμμετέχουν στο πρόγραμμα MEDA[semigr ] ενθαρρύνει τη διασυνοριακή εφαρμογή των προγραμμάτων PHARE, TACIS και INTERREG[semigr ] είναι πεπεισμένο ότι η δράση αυτή δεν μπορεί να πραγματοποιηθεί χωρίς την διάθεση νέων πόρων του προϋπολογισμού[semigr ]

33. σημειώνει τις συνολικές πιστώσεις για τα προγράμματα ΡΗΑRΕ, TACIS και MEDA για την περίοδο 1996-1999 που πρότεινε το Ευρωπαϊκό Συμβούλιο των Καννών επιμένει στην ανάγκη τα εν λόγω προγράμματα να υπόκεινται σε αμεσότερο έλεγχο με στόχο την αποδοτικότερη χρησιμοποίηση των ευρωπαϊκών δημοσίων πόρων[semigr ] προς τον σκοπό αυτό, η Επιτροπή πρέπει να παρέχει τακτική πληροφόρηση υποβάλλοντας, μεταξύ άλλων, τριμηνιαίες και ετήσιες εκθέσεις με τις οποίες θα εποπτεύεται η χρήση των πιστώσεων[semigr ] επίσης, θα υποβάλλει τις εκθέσεις ενδιάμεσης αξιολόγησης των προγραμμάτων μέχρι τις 30 Ιουνίου 1997, προκειμένου το Ευρωπαϊκό Κοινοβούλιο να αποφασίσει για τις πιστώσεις που θα διατεθούν μετά το 1997[semigr ] πριν από την ολοκλήρωση του κάθε προγράμματος θα υποβάλλεται έκθεση γενικής αξιολόγησης[semigr ]

34. επιμένει να διατηρηθεί χωριστό κεφάλαιο στον προϋπολογισμό για την Κοινή Εξωτερική Πολιτική και Πολιτική Ασφάλειας, και απαιτεί από το Συμβούλιο να σεβασθεί τις διατάξεις της Συνθήκης Ε.Ε. σε ό,τι αφορά τη χρηματοδότηση των κοινών δράσεων[semigr ] καταγγέλλει την πρακτική που ακολούθησε το Συμβούλιο στην περίπτωση του Μοστάρ, οπότε ανέτρεψε τις δημοσιονομικές αποφάσεις του Κοινοβουλίου για τη διάθεση κονδυλίων προς τις Διοικητικές Αρχές εκ μέρους της Ευρωπαϊκής Ένωσης[semigr ]

35. ανανεώνει την υποστήριξή του προς την Ευρωπαϊκή Αναπτυξιακή Πολιτική η οποία έχει αποδείξει τη χρησιμότητά της και της οποίας το Ευρωπαϊκό Κοινοβούλιο υπήρξε βασικός εμπνευστής, τόσο από δημοσιονομική άποψη όσο και σε ό,τι αφορά τη δημιουργία και την αξιολόγηση της πολιτικής αυτής[semigr ]

36. πιστεύει ότι πρέπει να συνεχισθεί η οικονομική συμβολή στη σταθερότητα και την οικονομική αναγέννηση της Νοτίου Αφρικής[semigr ] ειδικότερα, ζητεί από την Επιτροπή να παράσχει, πριν από τις 8 Δεκεμβρίου 1995, λεπτομερή στοιχεία σχετικά με την εκτέλεση των πιστώσεων της θέσης Β7-5070 (Νότιος Αφρική)[semigr ]

37. διαπιστώνει με ικανοποίηση ότι τα μέτρα υπέρ της αλιείας (Β7-800) θα καταστούν διαφανέστερα με την υποδιαίρεσή τους[semigr ] υπενθυμίζει την πρότασή του να δημιουργηθούν νέες θέσεις για τις διεθνείς συμφωνίες, τα χρηματοδοτικά πρωτόκολλα, τις συνεισφορές σε αλιευτικούς οργανισμούς και ένα συνολικό αποθεματικό για αλιευτικές συμφωνίες και χρηματοδοτικά πρωτόκολλα που πρόκειται να συναφθούν στο μέλλον[semigr ]

38. ζητεί από την Επιτροπή να εποπτεύει την εκτέλεση μιας νέας διαδικασίας και να υποβάλλει, εάν είναι απαραίτητο, αλλά τουλάχιστον δύο φορές το χρόνο, εμπιστευτική έκθεση σχετικά με τις χρηματοδοτικές συνέπειες των διεξαγομένων διαπραγματεύσεων και να ζητεί, εάν είναι απαραίτητο, τη μεταφορά των πιστώσεων[semigr ]

ΚΑΤΗΓΟΡΙΑ V

39. διαπιστώνει ότι 10% της προβλεπόμενης χρηματοδότησης των εξωτερικών αντιπροσωπειών της Επιτροπής, τοποθετείται σε ειδικό αποθεματικό και απελευθερώνεται μόλις υπάρξει σαφής συμφωνία μεταξύ Επιτροπής και Κοινοβουλίου, σχετικά με τη μορφή και τη χρηματοδότηση του προσωπικού παρακολούθησης και αξιολόγησης στις δικαιούχες χώρες των προγραμμάτων PHARE και TACIS, με τη βοήθεια ομάδας προβληματισμού απαρτιζομένης από μέλη του ΕΚ, του Ελεγκτικού Συνεδρίου και της Επιτροπής[semigr ] η Επιτροπή υποβάλλει μελέτη με στόχο τη δημιουργία, μεταξύ των άλλων, πλαισίου για το εξωτερικό προσωπικό, που θα καλύπτει:

- την κατανομή του μόνιμου προσωπικού στις αντιπροσωπείες, με περιγραφή των καθηκόντων.

- την κατανομή των τοπικών υπαλλήλων (και μη μόνιμου προσωπικού) στις αντιπροσωπείες, με περιγραφή καθηκόντων[semigr ]

- την κατανομή διαφόρων πηγών δαπανών κατά αντιπροσωπεία, όπως π.χ., δαπάνες εκπροσώπησης, στέγασης, τηλεπικοινωνιών, μετακινήσεων κλπ.[semigr ]

- την ευκρίνεια των ελέγχων (που διενεργούνται τόσο από τις υπηρεσίες της Επιτροπής όσο και από την αρμόδια για τον προϋπολογισμό αρχή).

Ο αριθμός και τα καθήκοντα του εξωτερικού τοπικού προσωπικού θα συμφωνούνται ξεχωριστά για κάθε πρόγραμμα[semigr ]

40. υπογραμμίζει τη δέσμευσή του για την ενίσχυση της οικονομικής διαχείρισης στην Επιτροπή και αποφασίζει τη δημιουργία νέων θέσεων για τη συμπλήρωση των θέσεων που είχε εξαγγείλει το Κοινοβούλιο και το Συμβούλιο για τον τομέα του αντι-ντάμπινγκ κατά τη διαδικασία του προϋπολογισμού για το έτος 1995 και που εγκρίθηκε φέτος από το Κοινοβούλιο[semigr ] υποστηρίζει τη στρατηγική για την καταπολέμηση της απάτης και την προστασία των οικονομικών συμφερόντων της Κοινότητας και καλεί την Επιτροπή να ενισχύσει την UCLAF με την ανακατανομή και/ή την απόσπαση προσωπικού[semigr ]

41. εγγράφει στο αποθεματικό τα έξοδα αποστολών, ταξιδίων και άλλα παρεπόμενα έξοδα των μελών της Επιτροπής (Α-104), με την παράκληση να ενημερωθεί η αρμόδια για τον προϋπολογισμό αρχή, πριν από τη δεύτερη ανάγνωση του προϋπολογισμού του 1996, για τις αμοιβές και αποζημιώσεις που εισέπραξαν κατά τη διάρκεια του οικονομικού έτους 1995 τα μέλη της Επιτροπής για τη συμμετοχή τους, επί παραδείγματι, υπό την επίσημη ιδιότητά τους, σε εκδηλώσεις διοργανωμένες από εξωτερικούς οργανισμούς, ιδρύματα και φορείς, και οι οποίες αμοιβές μπορούν να χαρακτηρισθούν ως επαναχρησιμοποιήσιμα έσοδα[semigr ]

42. χαιρετίζει θερμά την απόφαση για την κατάρτιση του προγράμματος GEMINI για ενθάρρυνση της αδελφοποίησης πόλεων της Ευρωπαϊκής Ένωσης με αντίστοιχες πόλεις χωρών της Κεντρικής και Ανατολικής Ευρώπης, καθώς επίσης και να ενθαρρύνει τους δεσμούς μεταξύ των περιφερειακών, ορεσίβιων και νησιωτικών περιοχών της Ένωσης, λαμβάνοντας υπόψη τη γεωγραφική ισορροπία.

43. διαπιστώνει με ικανοποίηση ότι οι τροπολογίες που εγκρίθηκαν σχετικά με την ονοματολογία του τίτλου Α-30 του προϋπολογισμού συμβάλλουν τόσο στη μεγαλύτερη διαφάνεια, όσο και στην καλύτερη προβολή του κοινοτικού έργου που επιτελείται μέσω επιδοτήσεων προς εξωθεσμικούς φορείς των οποίων η δράση έχει απτά αποτελέσματα για τους πολίτες και για τους οποίους τα κριτήρια επιλογής καθίστανται τώρα ορθολογικότερα[semigr ]

44. επιδοκιμάζει τις προσπάθειες που καταβάλλονται για την ενίσχυση της διοργανικής συνεργασίας όσον αφορά το διοικητικό μέρος του προϋπολογισμού[semigr ] επιμένει ότι η Επιτροπή πρέπει να υποστηρίξει πλήρως την εξεύρεση πόρων για τη διαδικασία αυτή[semigr ]

45. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.